रसीद बुकों की फर्द दर फर्द काटने पर भी देखा गया कि आशानुरूप वसूली नहीं हो पायी। फिर नया नियम लागू किया गया कि रास्ता, घाट, स्कूल-कॉलेज, पार्क, सिनेमा जहां भी लड़के-लड़की की जोड़ी बैठे दिखे वहाँ हो चढ़ाई व फाइन वसूली। अशोभनीयता, निरोध के आड़ में ये भी कुछ दिनों तक जोर-शोर से चला। पर अँग्रेजी के बड़े ए अक्षर को झुलाकर सिनेमाघरों की दीवारों के साथ ही शहर के समस्त स्कूल-कॉलेजों की दीवारों पर खूब शोभा पाने वाली नग्न युवतियों के उलंग छातियों वाली तस्वीरों पर किसी का ध्यान नहीं गया। इतना सब कुछ करने के बाद भी अधीनस्थ हैरानी में थे कि साहब को खुश करने के लिए कुछ सार्थक कर्म नहीं हो पाया।